Държавен вестник, бр. 32, 2021 г., стр. 53

БРОЙ  32	
Д Ъ Р Ж А В Е Н  В Е С Т Н И К 	
СТР.  53  
 
ВЪВЕДЕНИЕ 
1 
Международната конвенция за предотвратяване на замърсяването от кораби от 1973 
г., както е изменена с Протокол от 1978 г. (наричана по-долу MARPOL 73/78), беше 
създадена с цел предотвратяване на замърсяването на морската среда поради изхвърляне в 
морето от кораби на вредни вещества или отпадни води, съдържащи такива вещества. За да 
постигането на тази цел, MARPOL 73/78 съдържа шест Анекса, в които са дадени 
подробни правила по отношение на операциите на борда на корабите и изхвърлянето в 
морето или изпускането в атмосферата на шест основни групи вредни вещества, т.е. Анекс 
I (Нефт), Анекс II (Вредни течни вещества, превозвани в наливно състояние), Анекс III 
(Вредни вещества, превозвани в опакована форма), Анекс IV (Отпадъчни води), Анекс V 
(Твърди отпадъци) и Анекс VI (Замърсяване на въздуха). 
2 
Правило 13 от Анекс II към MARPOL 73/78 (наричан по-долу „Анекс II“) забранява 
изхвърлянето в морето на вредни течни вещества от категории X, Y или Z или на баластни 
води, миячи води или други остатъци или смеси, съдържащи такива вещества, освен в 
съответствие с определени условия, включително с процедури и договорености, които са 
основани на стандарти, разработени от Международната морска организация (ММО), за да 
се гарантира, че критериите, определени за всяка категория, ще бъдат изпълнени. 
3 
Анекс II изисква всеки кораб, който е освидетелстван за превоз на вредни течни 
вещества в наливно състояние, да бъде снабден с Ръководство за процедурите и 
устройствата, наричано по-долу „Ръководство“. 
4 
Това Ръководство е изготвено в съответствие с приложение 4 към Анекс II и се 
отнася до екологичните аспекти, касаещи морската среда, свързани с почистването на 
товарните танкове и изхвърлянето на остатъци и смеси, които се генерират при тези 
операции. Ръководството не е наръчник по безопасност. Във връзка с безопасността трябва 
да се следват указаните препратки към други публикации, специално създадени за оценка 
на рисковете за безопасността. 
5 
Целта на това Ръководство е да идентифицира устройствата  и оборудването, 
необходими за постигане на съответствие с Анекс II и да предостави на корабните офицери 
всички експлоатационни  процедури, свързани с обработката на товара, почистването на 
танковете, управлението на утаечните води, освобождаването от остатъци, вземането и 
изхвърлянето на баласт в/от товарни танкове, които трябва да се следват, за да се спазят 
изискванията на Анекс II. 
6 
Освен това настоящото Ръководство, заедно с корабния Дневник за товарните 
операции и свидетелството, издадено съгласно Анекс II*, се използват от Администрациите 
за контролни целите, за да се гарантира пълното съответствие на кораба с изискванията на 
Анекс II. 
7 
Капитанът трябва да гарантира, че в морето не се изхвърлят остатъци от товари или 
смеси от остатъци и вода, съдържащи вещества от категории X, Y или Z, освен ако 
изхвърлянето не се извършва в пълно съответствие с експлоатационните  процедури, 
съдържащи се в настоящото Ръководство. 
8 
Това Ръководство е одобрено от Администрацията. Промени или ревизия на която и 
да е част от него не трябва да се извършват без предварително одобрение от 
Администрацията.